Gazdele sunt foarte amabile. Ne-au permis sa ne cazam la ora 10 dimineața, deși ar fi trebuit sa asteptam pana la 16, și ne-au așteptat cu fructe, cafea și o sticluță de vin.
Se ajunge ușor la proprietate cu ajutorul link-ului transmis de gazda cu traseul.
Proprietatea este la cc 5 minute de mers pe jos fata de centrul localității Arhanghelos, unde sunt taverne, supermarketuri, farmacii și multe alte servicii, și la cc 3 - 4 km de plajele de la Stegna, Agatha și Tzambika, ultimele doua fiind deosebit de frumoase.
În apropiere, seara se pot face plimbări pe faleza de la Stegna, unde se găsesc și foarte multe taverne. La cc 20 km sunt Lindos și Faliraki, zone turistice mai dezvoltate. E important de reținut ca e necesara o mașină pentru a va bucura de insula.
Proprietatea cuprinde mai multe apartamente compuse din dormitor cu doua paturi, bucătărie mare (care include un al treilea pat), baie (destul de mare) și balcon și este înconjurată de vegetație (mulți portocali, în principal). Deși nu este luxoasa, oferă foarte multe raportat la prețul solicitat. Curatenie s-a făcut la 2-3 zile și cu multa atenție. Lenjeria și prosoapele sunt relativ noi și au fost și acestea schimbate des. Paturile sunt încăpătoare, dar nu foarte confortabile. Exista aer condiționat, bucătăria e dotata cu cele necesare pentru a găti ceva ușor, frigiderul e de mari dimensiuni, balconul e încăpător și mobilat cu o masa și scaune.
Se simte respectul gazdelor fata de musafirii lor și dorința de a-i face sa se simtă bine.